Bolesti pčela

Postoje hiljade vrsta pčela, a većina njih nisu društvene, nego samostalne (solitarne) jedinke. Nakon posljednjeg ledenog doba, na područje Evrope, Bliskog istoka i Afrike, proširila se samo jedna vrsta, danas poznata kao domaća odnosno medonosna pčela (Apis mellifera). Tokom vremena razvile su se različite, geografski prilagođene pasmine. Dugo se vjerovalo da sve pčele jednako reagiraju na bolesti, međutim, različite pasmine prilagođene su specifičnim klimatskim uslovima i okolišu, pa samim tim i različitim patogenima.

Pčele žive u zajednicama, koje funkcionišu kao izuzetno složen organizam. Takva struktura ima značajne posljedice za širenje bolesti, jer postoji mogućnost prijenosa patogena među pojedinim pčelama, ali i između različitih zajednica. Stoga je dijagnostika i kontrola bolesti na nivou cijele zajednice vrlo kompleksna. Česta praksa premještanja i transporta pčela na velike udaljenosti olakšava širenje bolesti među kolonijama, pa je u takvim situacijama potrebna još veća pažnja i kontrola.

Kao i druge životinje, i pčele su osjetljive na bakterije, viruse i parazite. Kada su dobro hranjene i u optimalnom zdravstvenom stanju, njihova otpornost na stresne faktore je visoka. Međutim, izazovi iz okoliša, kao i hemijska sredstva za zaštitu bilja, mogu značajno uticati na njihovo zdravlje, a naročito kada su istovremeno izložene većem broju patogena. Pčele su osjetljive i na pesticide, za koje se smatra da su jedan od glavnih uzroka sindroma kolapsa kolonija, koji je u posljednjih desetak godina postao izrazito rasprostranjen. Pesticidi dodatno slabe imunitet pčela, naročito kada su u zajednici već prisutni patogeni organizmi. Zato je izuzetno važno pravovremeno prepoznati pojavu bolesti kako bi se spriječili veliki gubici.

Najčešće bolesti pčele su:
Virusne bolesti:
hronična paraliza,
akutna paraliza,
ostali virusi pčela.
Bakterijske bolesti:
septikemija,
paratifus,
majska bolest.
Bolesti izazvane gljivama: 
aspergiloza,
nozemoza,
Bolesti izazvane protozoama: 
amebna bolest.
Bolesti izazvane grinjama i insektima: 
akaroza,
varooza,
tropilaelaps klaerae,
senotenijaza.
Bolesti legla: 
bakterijske bolesti: 
američka kuga,
evropska kuga,
bolesti izazvane plijesnima, 
kameno leglo,
krečno leglo.
virusne bolesti: 
mješinasto leglo.
Bolesti matice: 
melanoza.

Štetočine mogu biti:

ose i stršljenovi,
pčelinji mravi,
tvrdokrilci,
pčelinja vaš,
mala košnicina buba,
veliki i mali voskov moljac,
drugi insekti,
ptice,
druge životinje.

'''Trovanje pčela:

trovanja pčela hemijskim sredstvima,
trovanje pčela na paši.

 Reference 

 Vanjski linkovi 

 Pčelarstvo - Bolesti pčela
 Rano prepoznavanje bolesti pčela može biti ključno za očuvanje pčelinjih zajednica

Kategorija:Pčelarstvo